Østerrike i Eurovision Song Contest

**Østerrike debuterte i Eurovision Song Contest** i 1957 og har deltatt 57 ganger. Østerrike har vunnet konkurransen tre ganger: første gang i 1966 med Udo Jürgens, andre gang i 2014 med Conchita Wurst og sist i 2025 med JJ og «Wasted Love». 

Østerrike har også åtte sisteplasser, hvor fire endte med null poeng. Sammen med Norge er Østerrike det landet som har fått null poeng flest ganger i Eurovision Song Contest.  

## Historikk
Det er den østerrikske allmennkringkasteren ORF som har ansvaret for å velge landets artist og sang til Eurovision Song Contest. Debuten kom allerede i den andre utgaven av Eurovision Song Contest 1957, da Østerrike endte på sisteplass i sitt aller første forsøk i konkurransen. Siden har en rekke nye sisteplasser fulgt, inkludert fire ganger uten et eneste poeng. I 2015 ble Østerrike den første vertsnasjonen i Eurovision Song Contest som fikk null poeng.

Tross sisteplassene har Østerrike også åtte topp fem-plasseringer, inkludert to seire. Den første kom i Luxembourg i 1966, da Udo Jürgens vant med «Merci, Chérie». Etter dette skulle det gå hele 48 år før landet tok sin neste seier, da Conchita Wurst vant med «Rise Like a Phoenix» i 2014. I 2018 ledet Østerrike finalen etter juryavstemningen, men endte på tredjeplass totalt. Utenom de to seirene er dette Østerrikes beste plassering.

### Flere fravær
Siden debuten har Østerrike av ulike årsaker holdt seg utenfor konkurransen en rekke ganger. I 1969 trakk landet seg fordi konkurransen skulle holdes i Francos Spania, og i 1970 som en protest mot at fire land delte seieren året før. Også Norden og Portugal trakk seg fra finalen i 1970 av samme grunn. I årene 1973–1975 deltok Østerrike heller ikke, ukjent av hvilken grunn. 

I 1998 og 2001 måtte landet stå over på grunn av for dårlige resultater årene i forveien, og i årene 2006 og 2008–2010 i protest mot stemmesystemet i konkurransen. Landet kom tilbake i 2011, da nabolandet Tyskland arrangerte konkurransen. Østerrike har deltatt hvert år siden.

## Deltakere
Under er en liste over Østerrikes deltakere, plasseringer og poeng i konkurransen siden debuten i 1957. 
;Fargekoder

## Stemmehistorikk
Oversikt over poeng til og fra Østerrike i finaler siden debuten i 1957. Tallene er hentet fra nettstedet ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.

### Poeng fra Østerrike

### Poeng til Østerrike

## Eurovision Song Contest i Østerrike

## Kommentatorer og poengutdelere
Mellom 1970 og 1998 kommenterte radiojournalisten og skuespilleren Ernst Grissemann finalen nesten hvert eneste år for østerriksk fjernsyn. I 1995 innrømmet imidlertid Grissemann overfor sin tyske kommentatorkollega Peter Urban at han ikke kommenterte finalen fra vertsbyen. I stedet reiste han hjem til Østerrike etter generalprøven og kommenterte selve sendingen direkte fra et ORF-studio i Wien. 

## Galleri

Fil:Eurovision Song Contest 1958 - Liane Augustin 2.png|Liane Augustin fremfører «Die ganze Welt braucht Liebe» i Hilversum i 1958.
Fil:Eurovision Song Contest 1965 - Udo Jürgens.jpg|Udo Jürgens synger «Sag ihr, ich lass sie grüßen» i Napoli i 1965.
Fil:Tie Break - Austria 2004.jpg|Tie Break fremfører «Du bist» i Istanbul i 2004.
Fil:ESC 2007 Austria - Eric Papilaya - Get a life Get alive.jpg|Eric Papilaya fremfører «Get a Life – Get Alive» i Helsingfors i 2007.
Fil:ESC2013 - Austria 04.jpg|Natália Kelly synger «Shine» i Malmö i 2013.
Fil:ESC2014 - Austria 02.jpg|Conchita Wurst fremfører «Rise Like a Phoenix» i København i 2014.
Fil:20150522 ESC 2015 The Makemakes 9840.jpg|The Makemakes synger «I Am Yours» på hjemmebane i Wien i 2015.
Fil:ESC2016 - Austria 07.jpg|Zoë synger «Loin d'ici» i Stockholm i 2016.
Fil:Nathan Trent, Austria. Photo 325.jpg|Nathan Trent synger «Running On Air» i Kyiv i 2017.
Fil:Cesár Sampson (Austria 2018).jpg|Cesár Sampson framfører «Nobody but You» i Lisboa I 2018.
Fil:ESC2019-Austria.jpg|Pænda synger «Limits» i Tel Aviv i 2019.


## Noter


## Se også
* Østerrike i Tyrkvisjonens sangkonkurranse

## Referanser